Publication: Magyar Közlöny
Issue: MK-2002-88 (Year: 2002, Number: 88)
Era: 1990-2004
Section: — 156/1998. (IX. 30.) Korm. rendelet a gazdasági miniszter feladat- és hatáskörérõl
Paragraph Index: 412

2. A közszolgáltatások rendszere A köztisztviselõ ismerje meg a különbözõ közszolgáltatási területeken az állami szerepvállalás és szolgáltatásszervezés alakulásának fõ tendenciáit. Legyen képes értelmezni a fontosabb ágazati szabályozások intézmény- és eszközrendszerre vonatkozó részeit. Tudja értékelni példák szintjén a releváns szolgáltatásszervezési modellelemeket. Ennek keretében ismerje meg a rendszerváltás utáni igazgatási ágazatok fõ szervezõdési formáit, a fõbb ágazatok szervezeti rendszerét és feladatainak irányultságában bekövetkezett változásokat, tendenciákat, valamint a kulcsfontosságú igazgatási megoldásokat, jogintézményeket. A vizsgázó legyen tisztában az egyes humán közszolgáltatási területek fõbb fejlõdési irányaival. Erre az ismeretre azonban itt csak átfogóan van szükség. Elsõsorban azt a készséget kérjük számon, hogy a jelölt a közfeladat-ellátás szervezési megoldásainak elhatárolási képességével, a választható szolgáltatásszervezési lehetõségek felismerésével rendelkezik-e. A piacgazdaságra való áttérés, illetve az Európai Unióhoz csatlakozás perspektívája új követelményeket támaszt a közüzemi szektorral szemben. Az állam irányában elvárás, hogy érdekeltségei és a fogyasztói érdekek védelmi szerepe mellett biztosítsa a versenyfeltételeket. A szolgáltatásszervezési környezet megváltozása a közhatalmi és tulajdonosi szerepeket új módon jelöli ki. A vizsgázónak ismernie kell nagy vonalakban az egyes közüzemi területeken kialakuló feltételrendszereket és az ott kódolt közigazgatási kihívásokat.

Source: https://magyarkozlony.hu/hivatalos-lapok/8208ee834e985ec162432e67d12fac2c62a0dfa1/dokumentumok/c11b42cee250ee7c58c28cebee78b11bb02d9607/letoltes